Document ID: 31993D0070

Komisijas Lēmums
(1992. gada 21. decembris)
par "Animo" ziņojuma kodēšanu
(93/70/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienas iekšējā tirdzniecībā ar noteiktiem dzīviem dzīvniekiem un produktiem nolūkā īstenot iekšējo tirgu [1], kurā jaunākie grozījumi izdarīti ar Direktīvu 92/65/EEK [2], un jo īpaši tās 20. panta 3. punktu,
tā kā, lai nodrošinātu tīkla darbību, Komisija 1991. gada 3. decembrī pieņēma Lēmumu 91/637/EEK, kas izveido modeli ziņojumam, kas pārsūtāms ar datorizētā tīkla "Animo" palīdzību [3];
tā kā jānodrošina ātra "Animo" ziņojuma saprašana un efektīvi jāaizsargā dzīvnieku veselība, nosakot kodu, kas izmantojams Lēmuma 91/637/EEK pielikuma 4. punktā noteiktajām precēm;
tā kā dažu veidu dzīvu dzīvnieku un produktu esamība šā lēmuma paredzētajā kodēšanā nenozīmē, ka ziņojums jānosūta ar datortīkla "Animo" palīdzību;
tā kā šajā lēmumā paredzētie pasākumi saskan ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Kodi, kas izmantojami Lēmuma 91/637/EEK pielikuma 4. punkta pirmajā ievilkumā minētajām precēm, ir noteikti šā lēmuma pielikumā.
2. pants
Šis lēmums ir adresēts dalībvalstīm.
Briselē, 1992. gada 21. decembrī

Labels: 12
3
17
6